Danae (Tintoretto)

Danae Tintoretto Italiako Errenazimenduko margolariaren margolan bat da, 1570ean egina. Buckinghamgo dukeen eskuetan egon zen XVIII. mendean. Ondoren Fernando III.a Germaniako Erromatar Inperio Santukoaren bilduman egon zen. 1811an estatu frantsesak erosi zuen. Gaur egun  Lyongo Arte Ederren Museoan dago, Frantzian. Pierluigi de Vecchi (1974). La obra pictórica completa de Tintoretto. Noguer argitaletxea. ISBN 84-279-8741-2.

 Gaia 
Margolanean azaltzen den eszena Ovidioren Metamorfosiak liburutik hartu zuen egileak. 
Danaeren aita Akrisiok, Argosko erregeak, Delfosko orakuluaren profezia entzun zuen; horren arabera bere heriotza bere bilobak eragingo zuen. Horregatik, alaba gaztelu bateko dorrean giltzapetu zuen, patuaren aurka bere burua babesteko. Akrisioren amarruak ez zuen funtzionatu, Zeusek dorrean ernaldu baitzuen Danae urrezko txanpon gisa. Lotura horretatik sortuko zen Perseo, gaztetan, profeziak iragarri zuen bezala, bere aitona ustekabean hilko zuena.https://kuadros.com/es-es/products/danae-tintoretto?srsltid=AfmBOooeQdnfZuNesOOZzNni_gibTk0XQdDIDVVNsoHh5QhdetS5wpbR

 Deskribapena 
Tamainua 142 x 182 zm.koa da.

Gaia ohikoa izan zen garaiko margolaritzan baina Tintorettok modu berri batez azaldu zuen. Tradizioaren arabera, Danae biluzik agertzen da, ohe baten gainean etzanda. Tizianoren Danaen bezala, eszenan beste pertsonaia bat dago, neskame bat, zerutik urrezko txanponak erortzen diren bitartean. Eta hor amaitzen dira antzekotasunak. Tintorettoren margolanean eszena ez da batere poetikoa. Protagonista, prostituta bat izango balitz bezala, txanponak zenbatzen ikusten dugu. Ez da kasuala modelua Veneziako kortesana bat izatea, Veronica Franco olerkaria. Aldi berean, neskameak ere laguntzen dio txanponak biltzen.  

Obrako elementu harrigarri bat beheko ezkerreko izkinan ikusten den zakur lokartua da. Zakurra ezkontzako fideltasunaren sinbolo gisa interpretatu daiteke. Zentzu horrekin erabili zuen Jan van Eyckek Arnolfini senar-emazteen erretratua lanean.

Tintorettok emakume ilehoriaren arketipo femeninoa erabili zuen maiz bere mitologia-lanetan eta Itun Zaharrekoetan, koadro honetan ikus daitekeen bezala.Víctor Nieto (1993). Tintoretto, 93.or.

 Erreferentziak 

 Ikus, gainera 
 Danaë (Rembrandt)
 Danaë (Klimt)

 Kanpo estekak 
 :Margolanaren katalogazioa Pradoko Museoan.

Kategoria:1570eko margolanak
Kategoria:Lyongo Arte Ederren Museoaren margolanak
Kategoria:Biluzi artistikoak
Kategoria:Tintorettoren margolanak
Kategoria:Pizkundeko margolanak
Kategoria:Erretratuak
Kategoria:Mitologia margolaritzan